**OBAVIJEST PRAVNIM OSOBAMA I OBRTNICIMA**

**– KATEGORIJA KORISNIKA KOJI NIJE KUĆANSTVO**

GKP ČAKOM d.o.o. je tijekom ožujka i travnja 2025. proveo usklađenje sa zakonskim propisima u dijelu koje se odnosi na sakupljanje, prijevoz i zbrinjavanje komunalnog otpada od pravnih osoba i obrtnika – kategorija korisnika koji nije kućanstvo (trgovačka društava, obrtnici, ustanove, udruge).

Korisnici usluge iz kategorije korisnika koji nije kućanstvo dužni su iz miješanog komunalnog otpada izdvojiti biootpad, reciklabilni - korisni komunalni otpad (otpadni papir i karton, plastiku, metal i staklo) i opasni otpad te preuzimanje tog otpada ugovoriti s davateljem usluge GKP ČAKOM d.o.o. ili s drugim ovlaštenim sakupljačem navedenog otpada, odnosno isti otpad mogu predavati u reciklažna dvorišta GKP ČAKOM d.o.o. (na adresama: Mihovljanska 10, Mihovljan i Gospodarska 2, Totovec), uz obvezu plaćanja svih troškova gospodarenja tim otpadom.

Stoga je GKP ČAKOM d.o.o. svim pravnim osobama ponudio ugovore te uveo ZELENE VREĆE, koje su u prodaji, za predaju korisnog otpada od kategorije korisnika nije kućanstvo. Iznimno, korisnici mogu predavati kartonsku ambalažu pripremljenu bez zelenih vraća u rinfuzi ili vezanim snopovima. Također, donesen je **Cjenik komercijalnih usluga – Ostale usluge gospodarenja otpadom, koji je u primjeni od 1. travnja 2025. i objavljen na mrežnim stranicama GKP ČAKOM d.o.o.**

Skreće se pozornost da su pravne osobe - posjednici otpada, obvezne kod predaje pošiljke otpada, u skladu s odredbama članka 24. Zakona o gospodarenju otpadom (Narodne novine 84/21 i 142/23) uz pošiljku otpada osobi koja preuzima otpad, odnosno davatelju usluge, predati ispunjeni pisani ili elektronički Prateći list za otpad (Obrazac PL-O), koji sadrži podatke o otpadu i osobama uključenim u gospodarenje tim otpadom i to za sve vrste otpada osim za predaju miješanog komunalnog otpada koje se predaje u okviru javne usluge. Davatelj usluge ovjereni primjerak pratećeg lista za otpad (Obrazac PL-O) vraća Korisniku usluge prilikom slijedećeg odvoza otpada, za prethodno izvršenu uslugu za koju je prateći list predan od strane Korisnika.

Primopredaja odnosno pražnjenje spremnika i odvoz **miješanog komunalnog otpada** vrši se prema unaprijed utvrđenoj dinamici odvoza prema kalendaru odvoza, koje se naplaćuje u okviru javne usluge i prema važećem cjeniku. **Ukoliko Korisnik ima potrebe za većim volumenom odvoza miješanog komunalnog otpada i odvozom izvan redovnog rasporeda javne usluge (na zahtjev), dužan je koristiti vreće u ZELENOJ BOJI s otisnutim logom Davatelja usluge za miješani komunalni otpad koje se naplaćuju prema Cjeniku komercijalnih usluga - Ostale usluge gospodarenja otpadom.**

**Odvoz odvojeno sakupljenog otpada (biootpad i reciklabilni otpad) vrši se po pozivu na broj 040/ 372-400 u roku od 7 dana, odnosno prema mogućnostima davatelja usluge ili samostalnim prijevozom u reciklažna dvorišta.**

Tijekom travnja 2025. daje se rok usklađenja svim pravnim osobama, a od 1. svibnja 2025. sakupljati će se otpad isključivo u ZELENIM VREĆAMA od pravnih osoba i obrtnika, kategorije korisnika koji nije kućanstvo.

GKP ČAKOM d.o.o., 15. travnja 2025.